**ข้อคิดในวันเด็กแห่งชาติของนายกรัฐมนตรี**

ต่อจากไปนี้ ขอเชิญรับฟังไทยคู่ฟ้าครับ

เนื่องในโอกาสวันเด็กแห่งชาติ พลเอก ประยุทธ์ จันทร์โอชา นายกรัฐมนตรี ฝากข้อคิดถึงเด็กๆ ว่าเด็กคืออนาคตของชาติ ประเทศไทยจึงจำเป็นต้องพัฒนาคนให้มีคุณภาพทั้งการพัฒนาหลักสูตรการศึกษาและฝีมือแรงงาน เด็กและเยาวชนต้องดำเนินชีวิตด้วยความพอเพียงและใช้จ่ายอย่างมีเหตุผล ไม่เพิ่มภาระให้กับพ่อแม่ มีความรักความสามัคคี มีความกตัญญูเพื่อทำให้สังคมสงบมีความปลอดภัย นอกจากนี้ ต้องออกกำลังกายอย่างสม่ำเสมอเพื่อให้มีภูมิคุ้มกันโรค และทุกคนต้องรู้จักหน้าที่และทำหน้าที่ของตนเองให้ดีที่สุด ขอให้ช่วยกันสร้างพลังในการขับเคลื่อนประเทศและร่วมกันคืนความสุขให้ประเทศไทย ทั้งนี้ นายกรัฐมนตรีขอให้วันเด็กปีนี้เป็นก้าวแห่งการเปลี่ยนแปลงชีวิตใหม่ของทุกคนและประเทศชาติ พร้อมกับส่งความปรารถนาดีไปยังเด็กไทยทุกคนให้มีสุขภาพกายและใจที่แข็งแรง มีสติปัญญาที่เฉียบแหลม เป็นกำลังสำคัญของชาติต่อไปในอนาคต

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี